Dadi pamijet? Yen mung ngobahake tangan lan driji wae dheweke ora pati kabotan, kabeh mau ya amarga kepepet butuh. Nanging yen ngelingi kumecaping wong akeh, nyambut gawe dadi tukang pijet ing panginepan kuwi sejatine ora beda karo wong wadon pelanyahan kang adol awak, kasenengane wong lanang thukmis. Ah ora.. Murni emoh yen nganti dianggep pelanyahan. Luwih becik dheweke golek tambah kanthi dalan kang becik, kang halal.